Այվերի Բրանդեյջ

Այվերի Բրանդեյջ (, ), ամերիկացի սպորտսմեն և սպորտային ֆունկցիոներ, Միջազգային օլիմպիական կոմիտեի անդամ և նախագահ, կոլեկցիոներ և բարեգործ։ Միակ ոչ եվրոպացին է, որ եղել է Միջազգային օլիմպիական կոմիտեի նախագահ։ 1912 թվականի Օլիմպիական խաղերի մասնակից է։

Կենսագրություն 
Ծնվել է Դետրոյթում, քարագործի ընտանիքում, 1909 թվականին շինարար ինժեների դիպլոմ է ստացել Ուրբանա-Շամպեյնում գտնվող Իլինոյսի համալսարանից։

Օլիմպիական խաղերին իր միակ մասնակցության ժամանակ նա եղել է վեցերորդը՝ թեթև աթլետիկայի հնգամարտում և 22-րդը՝ սկավառակի նետման մեջ։ Տասնամարտում ութ դիսցիպլիններից հետո զբաղեցրել է վերջին տեղերից մեկը և այդ պատճառով դուրս է մնացել մրցակցությունից։ Հնգամարտում նա առաջ է շարժվել մեկ աստիճանով՝ միայն Ջիմ Թորփի որակազրկումից հետո, որը հետագայում չեղյալ է համարվել։

Եղել է Ամերիկյան ազգային օլիմպիական կոմիտեի նախագահ (1928—1952) և Միջազգային օլիմպիական կոմիտեի նախագահ (1952-1972)։ Բրանդեյջ երկար ՄՕԿ-ի նախագահի պաշտոնում եղել են միայն Պիեռ դը Կուբերտենը և Խուան Անտոնիո Սամարանչը։

Որպես ԱՄՆ Ազգային օլիմպիական կոմիդեի նախագահ` հանդես է եկել 1936 թվականի Օլիմպիական խաղերի բոյկոտի դեմ` բոյկոտի գաղափարը համարելով «սիոնիստների դավադրություն»։ 1972 թվականին լինելով ՄՕԿ-ի նախագահ, որոշում է ընդունել շարունակել մյունխենյան Օլիմպիական խաղերը, չնայած Պաղեստինյան Սև սեպտեմբեր ահաբեկչական կազմակերպության ահաբեկչությանը, որին զոհ է գնացել 12 մարդ։

Կողմ է եղել օլիմպիական սպորտի սիրողական բնույթին, աջակցել է Տափօղակով հոկեյի միջազգային ֆեդերացիայի նախագահ Ջ. Ահերնին` պրոֆեսիոնալներին տափօղակով հոկեյի աշխարհի առաջնությանը մասնակցելուն արգելելու հարցում։

Նվաճումներ 

 Մեծ խաչ շքանշան՝ «Իտալիայի Հանրապետությանը մատուցած ծառայությունների համար» (1966 թվականի ապրիլի 20)։

Ծանոթագրություններ

Արտաքին հղումներ 

 Կարճ կենսագրությունը ՄՕԿ-ի կայքում 

Միջազգային օլիմպիական կոմիտեի նախագահներ
Միջազգային օլիմպիական կոմիտեի անդամներ
«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Ամերիկացի հակակոմունիստներ
Պատվո լեգեոնի շքանշանի կոմանդորներ
Պատվո լեգեոնի շքանշանի ասպետներ
Սպորտի ղեկավարներ և կառավարիչներ
Ամերիկացի մարզիկներ
Օլիմպիական մարզիկներ
20-րդ դարի գործարարներ
20-րդ դարի ամերիկացիներ